CELEX: 62015CN0613
Language: sl
Date: 2015-11-20 00:00:00
Title: Zadeva C-613/15: Predlog za sprejetje predhodne odločbe, ki ga je vložilo Juzgado de Primera Instancia n° 5 de Alcobendas (Španija) 20. novembra 2015 – Ibercaja Banco S.A.U./José Cortés González

8.2.2016   
            
            
               SL
            
            
               Uradni list Evropske unije
            
            
               C 48/17
            
         Predlog za sprejetje predhodne odločbe, ki ga je vložilo Juzgado de Primera Instancia no 5 de Alcobendas (Španija) 20. novembra 2015 – Ibercaja Banco S.A.U./José Cortés González
   (Zadeva C-613/15)
   (2016/C 048/23)
   Jezik postopka: španščina
   
      Predložitveno sodišče
   
   Juzgado de Primera Instancia no5 de Alcobendas
   
      Stranki v postopku v glavni stvari
   
   
      Tožeča stranka: Ibercaja Banco S.A.U.
   
      Tožena stranka: José Cortés González
   
      Vprašanja za predhodno odločanje
   
   
               1.
            
            
               Ali členi 3(1), 4(1), 6(1) in 7(1) Direktive 93/13/EGS (1) z dne 5. aprila 1993 nasprotujejo nacionalni določbi, kot je člen 114 zakona o hipotekah, ki dovoljuje, da nacionalno sodišče pri presojanju, ali je določilo, ki določa zamudne obresti, nedovoljeno, preizkusi le, ali dogovorjena stopnja obresti presega trikratnik stopnje zakonskih obresti, in nobene druge okoliščine?
            
         
               2.
            
            
               Ali členi 3(1), 4(1), 6(1) in 7(1) Direktive 93/13 nasprotujejo nacionalni določbi, kot je člen 693 LEC, ki dovoljuje vložitev zahtevka za predčasno plačilo celotnega posojila zaradi neplačila treh mesečnih obrokov, ne da bi se upoštevali drugi dejavniki, kot sta obdobje ali višina posojila, ali kateri koli drug upoštevni razlog, in ki poleg tega izogibanje učinkom navedene predčasne zapadlosti pogojuje z voljo posojilodajalca, razen ko je hipoteka zavarovana z običajnim prebivališčem hipotekarnega dolžnika.
            
         
               3.
            
            
               Ali je četrta prehodna določba zakona 1/2003 v nasprotju s sodno prakso Cofidis (2)?
            
         
      (1)  Direktiva Sveta 93/13/EGS z dne 5. aprila 1993 o nedovoljenih pogojih v potrošniških pogodbah (UL, posebna izdaja v slovenščini, poglavje 15, zvezek 2, str. 288).
   
      (2)  Sodba C-473/00, EU:C:2002:705.